PATVIRTINTA

Šiaulių r. Meškuičių lopšelio-darželio direktoriaus 2017 m. kovo 10 d. įsakymu Nr. V- 25

**ŠIAULIŲ R. MEŠKUIČIŲ LOPŠELIO-DARŽELIO PIRMOSIOS PAGALBOS ORGANIZAVIMO TVARKOS APRAŠAS**

1. **BENDROSIOS NUOSTATOS**
2. Šiaulių r. Meškuičių lopšelio-darželio (toliau – Įstaiga) pirmosios pagalbos organizavimo tvarkos aprašas (toliau – Aprašas) parengtas vadovaujantis Lietuvos Respublikos sveikatos apsaugos ministro 2003 m. liepos 11 d. įsakymu Nr. V-450 „Dėl Būtinosios medicinos pagalbos ir Būtinosios medicinos pagalbos paslaugų teikimo tvarkos bei masto patvirtinimo“.
3. Aprašas reglamentuoja pirmosios pagalbos organizavimą Įstaigoje.
4. **PIRMOSIOS PAGALBOS ORGANIZAVIMAS**
5. Visuomenės sveikatos priežiūros specialistas ir Įstaigoje dirbantys pedagogai turi mokėti teikti pirmąją medicinos pagalbą asmenims, kurių gyvybei ar sveikatai dėl nelaimingo atsitikimo Įstaigoje arba ūminės pavojingos ligos gresia pavojus:
   1. įvertinti pagrindinius gyvybės požymius (sąmonę, kvėpavimą, širdies veiklą);
   2. atlikti dirbtinį kvėpavimą ir išorinį širdies masažą;
   3. gaivinti netekusius sąmonės, užspringusius, ištiktus šoko, perkaitusius, ištiktus saulės smūgio ar elektros traumos, pavojingos gyvybei būklės dėl ūmių ligų, apsinuodijimų bei traumų atvejais.

4. Vaikui susirgus Įstaigoje:

4.1. grupės auklėtojas apie vaiko sveikatos būklę nedelsdamas informuoja vaiko tėvus (globėjus) bei Įstaigoje esantį visuomenės sveikatos priežiūros specialistą;

4.2. visuomenės sveikatos priežiūros specialistas, įvertinęs vaiko būklę, suteikia galimybę laukti tėvų (globėjų) visuomenės sveikatos priežiūros specialisto kabinete;

4.3. jei kyla įtarimų, kad vaikas serga užkrečiamąją liga, jis atskiriamas nuo kitų vaikų ir stebimas iki atvyks tėvai;

4.4. įvykus nelaimingam atsitikimui (traumai) Įstaigos teritorijoje, grupės auklėtoja ar visuomenės sveikatos priežiūros specialistas nedelsdami kviečia greitąją medicinos pagalbą, telefonu 112, teikia pirmąją medicinos pagalbą bei telefonu apie įvykį informuoja vaiko tėvus (globėjus).

1. **BAIGIAMOSIOS NUOSTATOS**

5. Įstaigoje dirbantys pedagogai, virtuvės darbuotojai privalo išklausyti ir turėti galiojančius pirmosios pagalbos pažymėjimus.

6. Visuomenės sveikatos priežiūros specialistas ir pedagogai atsakingi už pirmosios pagalbos organizavimą Įstaigoje.

7.Aprašo vykdymo kontrolę vykdo Įstaigos direktorius.

\_\_\_\_\_\_\_\_\_\_\_\_\_\_\_\_\_\_